Անսասան վճռականություն

«Անսասան վճռականություն» գործողություն (), ԱՄՆ-ի և նրա դաշնակիցների զինված ուժերի ռազմական գործողություն «Իսլամական պետություն» միջազգային ահաբեկչական կազմակերպության դեմ։ Ֆինանսական, հետախուզական և նյութատեխնիկական ապահովումն ու քաղաքական աջակցությունն իրականացրել են ավելի քան 20 երկրներ։ 2014 թվականի օգոստոսից գործողության մեկ տարվա ընթացքում խմբավորումը ծախսել է ավելի քան 3 մլրդ դոլար։

Գործողության ընթացքը 
Գործողությունը սկսվում է 2014 թվականի օգոստոսի 8-ին օդային հարվածներով։ ԱՄՆ պաշտպանության նախարարության զեկույցի համաձայն՝ 2014-2015 թվականներին օդային հարվածների են ենթարկվել ԱՄՆ-ի, Ավստրալիայի, Կանադայի, Դանիայի, Ֆրանսիայի, Հորդանանի, Նիդեռլանդների, Մեծ Բրիտանիայի, Բահրեյնի, Սաուդյան Արաբիայի և Արաբական Միացյալ Էմիրությունների ռազմաօդային ուժերը։ Բացի այդ, ԱՄՆ ռազմածովային ուժերի նավերը, որոնք տեղակայված են Կարմիր ծովում և Պարսից ծոցում, մասնակցել են իսլամիստների ենթակառուցվածքների ոչնչացմանը։

2015 թվականի օգոստոսի 20-ի դրությամբ իրականացվել է 6228 ավիահարված, որից 3847-ը՝ Իրաքի, իսկ 2381-ը՝ Սիրիայի տարածքում։ 2015 թվականի օգոստոսի 7-ի դրությամբ ոչնչացվել է ավելի քան 10 հազար թիրախ, որից 119 տանկ, 340 HMMWV թեթև բեռնատար, 2577 կրակային դիրք և այլն։ Գործողության ընդհանուր արժեքը մինչև 2015 թվականի հուլիսի 31-ը հասել է 3,5 միլիարդ դոլարի՝ միջինը օրական 9,8 միլիոն դոլար գործողության 357 օրվա ընթացքում։ Ամերիկյան կործանիչները 47 թևավոր հրթիռ են արձակել ահաբեկիչների թիրախների ուղղությամբ։

2018 թվականի փետրվարի 5-ին ԱՄՆ-ն սկսեց զորքերը դուրս բերել Իրաքից։

2018 թվականի մայիսի 4-ին «Անսասան վճռականություն» գործողության շրջանակում Միջերկրական ծովում տեղակայված ԱՄՆ ավիակիր Հարի Թրումենի ինքնաթիռները, հարձակվել են Սիրիայում «Իսլամական Պետության» ահաբեկիչների վրա։

Վաշինգտոնը հայտարարել է Իրաքում ակտիվ մարտական ​​առաքելության ավարտի մասին մինչև 2021 թվականի վերջը, այդ մասին համաձայնագիր է կնքվել Իրաքի վարչապետ Մուստաֆա ալ-Քազիմիի հետ։ Պենտագոնն այլևս չի մասնակցի երկրի տարածքում լայնածավալ գործողություններին, այլ կպատրաստի իրաքյան զինված ուժերի մարտիկներին, ինչպես նաև ԻՊ-ի ահաբեկիչների դեմ ուղղված նպատակային պայքարին։

Մարտական ​​մեքենաներ

ԱՄՆ 
 В-1В, F-15E, F-16A, F-22A, F/A-18, AV-8B, KC-135R, RC-135, MQ-1, MQ-9, F-35.

Ավստրալիա 
Ավստրալիան գործողության մեջ է մտել 2014 թվականի սեպտեմբերի 23-ին։ Ալ-Մինադ ավիաբազայից (ԱՄԷ) ավիահարվածներ են հասցվել Իրաքի տարածքին։
 F/A-18F, E-7A, KC-30A

Բելգիա 
Բելգիան գործողության մեջ է մտել 2014 թվականի սեպտեմբերի 26_ին:Իրաքի տարածքին ավիահարվածներ են հասցվել Աս-Սալթի ավիաբազայից (Հորդանան)։
 F-16A

Կանադա 
Կանադան գործողության մեջ է մտել 2014 թվականի հոկտեմբերի 21-ին։ Իրաքի տարածքին օդային հարվածներ են հասցվել Ալի ալ Սալեմ ավիաբազայից (Քուվեյթ)։
 CF-18А

Դանիա 
Իրաքի տարածքին օդային հարվածներ են հասցվել Ալի ալ Սալեմ ավիաբազայից (Քուվեյթ)։
 F-16A

Ֆրանսիա 
Ֆրանսիան գործողության մեջ է մտել 2014 թվականի հոկտեմբերի 5-ին։ Իրաքի տարածքում ավիահարվածներ են հասցվել Ալ-Դաֆրա ավիաբազայից (ԱՄԷ)։
 Ռաֆալ, KC-135FR, Ատլանտյան-2

Նիդերլանդներ 
Նիդեռլանդները գործողության մեջ է մտել 2014 թվականի հոկտեմբերի 3-ին։ Իրաքի տարածքին ավիահարվածներ են հասցվել Աս-Սալթի ավիաբազայից (Հորդանան)։
 F-16A

Մեծ Բրիտանիա 
Մեծ Բրիտանիան գործողության մեջ է մտել 2014 թվականի հոկտեմբերի 3-ին։ Իրաքի տարածքում ավիահարվածներ են հասցվել Ակրոտիրի (Կիպրոս) և Ալ-Ուդեյդ (Քաթար) ավիաբազայից։
 RC-135W, Տերնադո GR4, Վոյաջեր KS2/3

Բահրեյն 
Ավիահարվածներ են հասցվել Սիրիայի տարածքում։
 F-16А

Սաուդյան Արաբիա 
Ավիահարվածներ են հասցվել Սիրիայի տարածքում։
 F-15S

ԱՄԷ 
Ավիահարվածներ են հասցվել Սիրիայի տարածքում.
 Միրաժ, F-16A

Գործողության անվանում 
Գործողության պաշտոնական անվանումը տրվել է դրա մեկնարկից միայն երկու ամիս անց։ ԱՄՆ Զինված ուժերի հրամանատարության ներկայացուցիչները կարծում են, որ «գործողության անվանումը կոչված է արտացոլելու ԱՄՆ-ի և գործընկեր երկրների անկոտրում վճռականությունն ու խորը հանձնառությունը տարածաշրջանում», ինչպես նաև ամբողջ աշխարհում՝ ոչնչացնելու «Իսլամական պետություն» ահաբեկչական խմբավորումը և վերացնելու այն սպառնալիքը, որը նա ներկայացնում է Իրաքի, տարածաշրջանի և ամբողջ համաշխարհային հանրության համար։

Ծանոթագրություններ 

ԱՄՆ-ի պատերազմներ
Ռազմագործողություններ
Գերմանիայի պատերազմներ
Իրաքի պատերազմներ
Կանադայի պատերազմներ
Իրաքի պատերազմ
ԱՄՆ-ի ճակատամարտեր
Հորդանանի պատերազմներ
Բելգիայի պատերազմներ
Ֆրանսիայի պատերազմներ
Սաուդյան Արաբիայի պատերազմներ
Նիդերլանդների պատերազմներ
Իրաքի ռազմական պատմություն
Մեծ Բրիտանիայի պատերազմներ
21-րդ դարի պատերազմներ
2015 հակամարտություններ
21-րդ դարի ռազմական գործողություններ
Սիրիայի պատմություն
Իրաքի պատմություն